Da vi er et ungdomskorps, har vi ingen voksne medlemmer der kan forventes at give en hjælpende hånd med f.eks. indtjening til gruppen.

**Derfor forventer vi aktiv involvering fra forældre og pårørende i løbet af et spejderår hos Storstrøm Spejderne** - det kan være til store og små ting:

* En hånd i ny og næ til et møde - vi har styr på det, men en voksen hånd mere er super når vi ikke er så mange voksne
* Kørsel, bagning eller f.eks. madtante hjælp til ture og lejre
* En praktisk hånd til vores årlige arbejdsdag i hytten  - forår
* Indgå i turnus omkring indsamling af skrald i Nr Vedby Grusgrav
* Indgå i turnus til uddeling af gevinster ved Vigbanko
* Deltage i det årlige [grupperådsmøde](https://grp6410.gruppeweb.dk/grupperadsmodet) ved at møde frem – sidst i februar
* Forælder hjælper i en af afdelingerne
* Blive Leder - det er verdens bedst betalte leder job
* Indgå i Bestyrelsen og vær med til at skabe gode rammer og vilkår for gruppe
* Det kan også være at du har gode kompetencer indenfor sociale medier, fondsansøgninger, græsslåning, telte eller andre praktiske færdigheder.

Ta' en snak med os når I f.eks. henter eller bringer spejdere, om hvor I kan og vil bidrage - vi bider ikke og det er nemmere at løfte i flok.. Man kan bidrage med lidt eller meget, det er blot sjovest hvis det ikke er de få, som løfter det hele.

**Praktiske forventninger i dagligdagen:**

Som udgangspunkt forventer vi at spejderne deltager i ture og tirsdagsmøder og at de kommer til tiden. Vi planlægger med det antal spejdere som er indmeldt og det er altid ærgerligt at de ting som lederne bruger sin fritid på at planlægge må ændres fordi spejderne mangler nogle af deres spejderkammerater.

Hvis dit barn er forhindret i at deltage, så husk at melde afbud til lederen. Ved ture og arrangementer er det vigtigt at til meldings-frister overholdes, da vi disponerer ud fra det.

**Tilmelding til ture**

Som regel vil spejderne få en indbydelse med hjem, eller I vil modtage indbydelsen på mail. Som udgangspunkt forventer vi at spejderne deltager i ture og møder og at de kommer til tiden.

Det vil fremgå af indbydelsen om vi gerne vil have hjælp til f.eks. kørsel, lidt mundgodt eller f.eks. ekstra hænder.

**Mæt, tør og varm**

Spejderliv er friluftsliv og derfor forventer vi at jeres barn altid medbringer tøj til at være udendørs. På langt de fleste møder, ture og arrangementer vil en del eller det hele foregå udendørs, derfor er det vigtigt med påklædning efter vejret. For at have en god spejdertur/møde er det nødvendigt at være mæt, tør og varm. Tænk på det når I pakker til en tur eller til vores tirsdagsmøder.

**Vær beredt**

-er spejdernes motto. Vi forventer derfor at I forældre hjælper jeres spejderbarn med at spejderlommen er i orden (se lommebog eller vores hjemmeside), og at de har deres dolk med hvis de har knivmærke. Så jeres spejderbarn er beredt som spejder…..

**Det kan måske virke uoverskueligt, men er ganske enkelt.**

Hvis spejderlommen altid er fyldt, og uniform/dolk har en fast plads.

Hvis telefonbogen indeholder et nummer på en leder.

Vi har ganske enkelt brug for forældrenes opbakning, ellers har vi ingen spejdergruppe.

**Forældremøde til juleafslutning**

1. Spørgeskema + hvorfor er dit barn spejder?
2. Gennemgang af plakat
3. Spejderlommen hvorfor og hvordan
4. Vores forventninger på papir

Flere muligheder for forælderinddragelse

Deltage i Korpsrådsmøde

Flere der vil gå 12x10 km tur

Lave lukket Facebookgruppe

1. Hvilke ture vil dit barn med på?
2. Info om aktiviteter hvordan?
3. ”Vi skaber modige børn og unge”